open-index/open-wikipedia-markdown huggingface dataset:
மை ஸ்டோரி (திரைப்படம்)

***மை ஸ்டோரி*** (My Story) இது 2018 ஆம் ஆண்டு வெளிவந்த மலையாள மொழித்திரைப்படம் ஆகும். இப்படத்தின் இயக்குநர் ரோசினி தினகர் ஆவார். இப்படத்தில் பிரித்விராஜ் மற்றும் பார்வதியும் முக்கிய வேடங்களில் நடித்துள்ளனர்.

## மேற்கோள்கள்

## மேலும் பார்க்க
*
*

பகுப்பு:2018 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
இந்தியப் பேரரசின் கிரீடம்

thumb|312x312px| இந்தியப் பேரரசு மகுடம்
**இந்தியப் பேரரசின்  கிரீடம்** என்பது 1911 ஆம் ஆண்டு தில்லி தர்பாரில் இந்தியப் பேரரசராக ஐந்தாம் ஜார்ஜ் மன்னர் முடிசூடப் பயன்படுத்திய கிரீடமாகும்.  

## தோற்றம்
பிரித்தானிய அரசியலமைப்பானது அரச மகுடம் உள்ளிட்ட அரச ஆபரணங்களை  நாட்டை விட்டு வெளியே கொண்டுசெல்வதை தடைசெய்கிறது. காரணம் மன்னர், அரசி போன்றோர் மேற்கொள்ளும் வெளிநாட்டு பயணங்களின்போது அவர்கள் நகைகளுக்காக தாக்கப்படாமலிருக்க இது ஒரு ஏற்பாடாகும்.  கடல் மற்றும் தரை வழியாக இவ்வளவு நீண்ட தொலைவுக்கு அவற்றைக் கொண்டு செல்வதில் கணிசமான அபாயங்கள் உள்ளன.  இந்த காரணங்களுக்காக, இந்திய துணைக்கண்டத்துக்கு 1911இல் ஜார்ஜ் மன்னரும்,  ராணி மேரி வந்தபோது அவர் அணிய இந்த மணிமகுடம் செய்யப்பட்டது. அச்சமயம் அவர்கள் வந்தபோது இந்திய இளவரசர்கள் மற்றும் பிரித்தானிய அதிகாரிகள் முன்னிலையில் இந்தியாவின்  சக்கரவர்த்தி, மகாராணி என்று முடிசூட்டப்பட்டனர்.  

அந்தச் சமயத்தில் மன்னருக்காக புதியதாக மணிமகுடம் செய்யப்பட்டது.  இலண்டனின் பிரபல நகை நிறுவனமான காரார்ட் அண்ட் கோ, தயாரித்த அந்த மணிமகுடத்தின் மதிப்பு 60,000 பவுண்ட். ஆகும். இது இலண்டனில் உள்ள இந்திய அலுவலகத்தால் செலுத்தப்பட்டது.  

## விளக்கம்
இந்திய மணிமகுடத்தின் எடையானது  ஆகும். இதில் 6,170 பெரிய சிறிய வைரங்கள், 9 மரகத கற்கள், 4 மாணிக்க கற்கள்,  4 நீலக்கற்கள் போன்றவை பதிக்கப்பட்டிருந்தன. மேலும் மகுடத்தின் முன்புறத்தில்  எடையுள்ள மிகச் சிறந்த மரகதம் பதிக்கப்பட்டிருந்தது. மன்னர் அந்த மகுடம் குறித்து தனது நாட்குறிப்பில், அது அணிய கனமாகவும் சங்கடமாகவும் இருந்த்தது என்று எழுதினார்: "சுமார் &nbsp;மணி நேரம் அந்த கிரீடத்தை அணிந்துகொண்டு தர்பார் நிகழ்வுகளைக் கண்டது களைப்பாகவும், தலை வலியை உண்டாக்குவதாகவும் இருந்தது."  என்று குறிப்பிட்டுள்ளார்.

## பயன்பாடு
thumb|235x235px| டெல்லி தர்பாரில் 1911 இல் கிரீடம் அணிந்த நான்காம் ஜார்ஜ்
விழாவில் ஜார்ஜ் மற்றும் மேரி பேரரசர் மற்றும் பேரரசிக்கான சடங்குகள் செய்யப்பட்டு முடிசூட்டப்படவில்லை. இந்திய துணைக்கண்டமானது இந்து மற்றும் முஸ்லீம்கள் பெரும்பான்மையாக இருக்கும் ஒரு நாடு. அங்கு  கிறிஸ்தவ முறைப்படி முடிசீடுவது முறையல்ல என்று மன்னரால் கருதப்படது. இதனால் மன்னர் வெறுமனே தர்பாரில் மகுடம் அணிந்தபடி நுழைந்தார். மேலும் தர்பாரானது அரசரின் முடிசூட்டு விழா போன்றே வடிவமைக்கப்பட்டது. மன்னருக்கு ஆறு மாதங்களுக்கு முன்னர் ஐக்கிய இராச்சியத்தில் முடிசூட்டு விழா நடந்திருந்தது. 

ஐந்தாம் ஜார்ஜ் இந்தியாவில் இருந்து திரும்பியதிய பிறகு இநத மகுடத்தை மீண்டும் அணியவில்லை. 1947 ஆகத்து 15 இல், இந்தியப் பேரரசு கலைக்கப்பட்டு, இந்தியா மற்றும் பாக்கிஸ்தான் என்ற டொமினியன்கள் உருவாயின. இந்தியப் பேரரசர் என்ற விதத்தில் ஐந்தாம் ஜார்ஜ் சூட்டிக்கொண்ட இந்த கிரீடத்தை இந்தியாவுக்கே திருப்பித் தருமாறு கோரிக்கை எழுந்தது. அந்தக் கோரிக்கை ஏற்கப்படவில்லை. 

## குறிப்புகள்

பகுப்பு:பிரித்தானிய இந்தியா
பகுப்பு:அணிகலன்கள்
பட்காம்

**பட்காம்** (**Budgam**) இந்தியாவின் ஜம்மு காஷ்மீர் மாநிலத்தின் பட்காம் மாவட்டத்தின் தலைமையிடமும், நகராட்சியும் ஆகும்.  இந்நகரம் பிர் பாஞ்சல் மலைத்தொடரில் கடல்மட்டத்திலிருந்து 1610 மீட்டர் உயரத்தில் உள்ளது. 

## மக்கள்தொகை பரம்பல்
2011-ஆம் ஆண்டு இந்திய மக்கள் தொகை கணக்கெடுப்பின்படி, பட்காம் நகரத்தின் மொத்த மக்கள்தொகை 43,518 ஆகும். அதில் ஆண்கள் 26,461  மற்றும் பெண்கள் 17,057 ஆக உள்ளனர். பட்டியல் பழங்குடிகள் 307 ஆக உள்ளனர். 
## போக்குவரத்து

### சாலை
தேசிய நெடுஞ்சாலை எண் 444 ஜம்மு காஷ்மீரின் பிற நகரங்களுடன் இணைக்கிறது. 

### இருப்புப் பாதை
ஜம்மு-பாரமுல்லா இருப்புப் பாதை பட்காம் நகரத்தை ஸ்ரீநகர், பாரமுல்லா, அனந்தநாக் மற்றும் பனிஹால் நகரங்களுடன் இணைக்கிறது.  பட்காமில் தொடருந்து நிலையம் உள்ளது. 

## வெளி இணைப்புகள்
*

## மேற்கோள்கள்


*
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்‎
கருட விஷ்ணு காஞ்சன பண்பாட்டுப் பூங்கா

**கருட விஷ்ணு காஞ்சனப் பண்பாட்டுப் பூங்கா** (**Garuda Wisnu Kencana Cultural Park**) (  or *'GWK*)', இந்தோனேசியாவின் பாலித் தீவில்  பதுங் அருகே 60 ஹெக்டேர் பரப்பளவில் அமைந்த பண்பாட்டுப் பூங்காவாகும். இப்பூங்காவில் 23  மீட்டர் உயரத்தில் கருட வாகனத்தில் அமர்ந்த விஷ்ணு சிலை உள்ளது. இங்குள்ள தாமரைக் குளம், புனித நீர் குழாய்களுடன் உள்ளது.
## கருட விஷ்ணு சிற்பம்
கருட விஷ்ணு சிற்பம்  உயரம்,  அகலத்துடன் கூடியது.21 அடுக்களுடன் கூடிய கருட விஷ்ணு சிற்பம் 4000 டன் எடையும், அடித்தளத்துடன்  உயரம் கொண்டது. 

இந்த சிலை செம்பு மற்றும் பித்தளை தகடுகளால் ஆனது. இதன் உட்கட்டமைப்பு துருப்பிடிக்காத எஃகு சட்டகம் மற்றும் சிமிண்ட், கற்கள் மற்றும் மணல் கலவைகளைக் கொண்ட தூண் நெடுவரிசை தூண்களால் ஆனது.  இச்சிற்பத்தின் வெளியுறை  பரப்பளவைக் கொண்டுள்ளது. விஷ்ணுவின் கிரீடம் தங்க முலாம் பூசப்பட்டுள்ளது. இந்த நினைவுச்சின்னம் 31 சூலை 2018 அன்று கட்டி முடிக்கப்பட்டது மற்றும் 22 செப்டம்பர் 2018 அன்று இந்தோனேசிய அதிபர் ஜோக்கோ விடோடோ திறந்து வைத்தார்.

## மேற்கோள்கள்

பகுப்பு:இந்தோனேசியா
பகுப்பு:பாலியில் உள்ள சுற்றுலா தலங்கள்
பகுப்பு:இந்தோனேசிய சுற்றுலாத்தலங்கள்
டெர்ப்ஸ் அகாடமி கலை மற்றும் அறிவியல் கல்லூரி

**டெர்ப்ஸ் அகாடமி கலை மற்றும் அறிவியல் கல்லூரி** (Terf 's Academy College of Arts And Science) என்பது இந்தியாவின் தமிழ்நாட்டில் திருப்பூர் மாவட்டத்தின் கோவில்பாளையம்புதூரில் செயற்பட்டுவரும்  கலைக் கல்லூரியாகும். இது திருப்பூர்- தாராபுரம் சாலையில் அவிநாசிபாளையம் அருகில் உள்ள கோவில்பாளையம் புதூரில் 2006 ஆண்டு துவக்கப்பட்டது. இது தற்போது கோயம்புத்தூர் பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. மேலும் இது பாரதியார் பல்கலைக்கழகத்தின் தொலைதூரக் கல்வி மையமாகவும் செயல்பட்டுவருகிறது.  இக்கல்லூரியில் முதலாமாண்டு மாணவர்களுக்கு இலவச பேருந்து வசதி செய்து தரப்பட்டுள்ளது. இங்கு மாணவர்களின் வசதிக்காக கல்லூரி நூலகம் செயல்பட்டு வருகிறது.

## வழங்கும் படிப்புகள்
இக்கல்லூரியில் பின்வரும் படிப்புகள் வழங்கப்படுகின்றன.
### இளநிலை

* கணிதம் (சி.ஏ)
* பி.சி.ஏ.
* கணினி அறிவியல் 
* தகவல் தொழில்நுட்பம்
* வணிக மேலாண்மை
* பி.காம். (சி.ஏ)

### முதுநிலை

* எம்.காம் (சி.ஏ)
### ஆராய்ச்சிப் படிப்பு
ஆரிய்சிப் பிரவில் வணிகவியல், மேலாண்மை கணினித் துறை சார்ந்த படிப்புகள்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்
கல்லூரியின் முகநூல் பக்கம்

பகுப்பு:திருப்பூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
மாரியம்மன் கோவில், பிளகூல்

**மாரியம்மன் கோயில், பிளகூல்** என்பது இந்து மதக் கடவுளான மாரியம்மனுக்கு அமைக்கப்பட்ட ஒரு முக்கியக் கோவில் ஆகும். இக்கோயில் இந்தியாவின், கேரள மாநிலத்தில், தலச்சேரியின் தெற்குப் பகுதியில் சைதார்பள்ளிக்கருகில் உள்ள பிளகூல் என்ற ஊரில் அமைந்துள்ளது. இந்த கோவிலில் உள்ள தெய்வம், தொண்ணூறு ஆண்டுகளுக்கு முன்பு சுயம்புவாக உருவானதாக நம்பப்படுகிறது. இந்தக் கோவிலை பிபி அப்பு மாஸ்டர் மற்றும் குடும்பத்தினர் பராமரிக்கின்றனர். பிபி அப்பு மாஸ்டர் ஒரு ஆசிரியர் ஆவார். இவர் தலசேரியில் ஒரு பள்ளியை நிறுவினார். 

கோயிலின் தலைமை பூசாரி இரத்தினவேல், பொதுவாக மணி மாஷ் (மணி மாஸ்டர்) என்று அழைக்கப்படுகிறார். கோயிலின் ஆண்டுத் திருவிழா ஒவ்வொரு ஆண்டும் ஏப்ரல் முதல் செவ்வாய்க்கிழமை தொடங்கி ஐந்து நாட்கள் நீடிக்கும். அக்னிக்கரகம், பூக்கரகம், பூமிதி, குருதிகுளி, பலிபூசை ஆகியவை ஆண்டுத் திருவிழாவின் முக்கிய அம்சங்கள் ஆகும். 

இந்தக் கோயில் மிகவும் பாரம்பரியமான பூஜை வடிவங்களில் ஒன்றைப் பின்பற்றுகிறது, மேலும் இந்தப் பகுதியில் மிகவும் விரும்பப்படும் கோயில்களில் ஒன்றாக இது கருதப்படுகிறது. 

## மேற்கோள்கள்

பகுப்பு:கண்ணூர் மாவட்டத்திலுள்ள அம்மன் கோயில்கள்
சார்மா செத்லெனீத்சே

**சார்மா செத்லெனீத்சே** (*Sarma Sedleniece*) என்பவர் லாத்வியா நாட்டைச் சேர்ந்த ஒரு சதுரங்க விளையாட்டு வீராங்கனையாவார். 1939 ஆம் ஆண்டு நவம்பர் மாதம் 4 ஆம் தேதியன்று இவர் பிறந்தார். 1968 ஆம் ஆண்டு அந்நாட்டில் நடைபெற்ற பெண்களுக்கான லாத்வியா சதுரங்க சாம்பியன் பட்டத்தை இவர் வென்றார். இப்போட்டியில் 1971 இல் இரண்டாமிடமும் 1972 இல் மூன்றாம் இடமும் இவருக்குக் கிடைத்தது. லாத்வியா சதுரங்க மாசுட்டர் என்ற பட்டமும் இவருக்கு உண்டு.

சார்மா செத்லெனீத்சே தனது 13 ஆம் வயதில் சதுரங்கம் விளையாடத்  தொடங்கினார்.  தனது 15 ஆம் வயதில் முதல்முறையாக லாத்விய பெண்கள் சதுரங்கப் போட்டியை வென்றார். மேலும் மூன்று முறை (1955–1957) இப்பட்டத்தை சர்மாசெட்லெனீசு வென்றார் என்பது குறிப்பிடத்தக்கதாகும்.  லாத்வியாவின் தலைநகரமான ரீகா நகரில் நடைபெற்ற பெண்கள் சதுரங்கப் போட்டியையும்  1959, 1960, 1969 மற்றும் 1970 ஆம் ஆண்டுகளில் இவர் நான்கு முறை வென்றார். 
 
உருசியாவின் தொன்-மீது-ரசுத்தோவ் நகரில் 1971 ஆம் ஆண்டு நடைபெற்ற அணிகளுக்கான சதுரங்கப் போட்டியில் லாத்விய அணியான தௌகவா அணியில் எட்டாவது பலகையில் இவர் விளையாடினார். அஞ்சல் வழி சதுரங்க விளையாட்டுப் போட்டியிலும் இவர் சிறந்து விளங்கினார். 1969-1970 ஆம் ஆண்டில் நடைபெற்ற பெண்களுக்கான அஞ்சல் வழி சதுரங்கப் போட்டியில் இவர் சாம்பியன் பட்டம் பெற்றார்.

## மேற்கோள்கள்

## புற இணைப்புகள்
* player profile at 365chess.com
* player profile at olimpbase.org
* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., pp.&nbsp;106 – 107 (in Latvian).

பகுப்பு:வாழும் மக்கள்
பகுப்பு:1939 பிறப்புகள்
பகுப்பு:லாத்விய சதுரங்க வீரர்கள்
ஓணபொட்டன்

**ஓணபொட்டன்** (ஒனேஸ்வரன்) (Onapottan) என்பது கேரளாவின் வடக்கு மலபாரின் இடுக்கி மாவட்டம் போன்ற பகுதிகளில் ஓணம் பருவத்தில் கிராமங்களில் தோன்றும் ஒரு நாட்டுப்புற பாத்திரம் ஆகும்..  ஓணத்தின் உத்ரம் மற்றும் திருவோனம் நாட்களில் ஓணபொட்டன் வீடுகளுக்குச் செல்கிறார். இக்கதாபாத்திரம் ஒரு கலையின் பிரதிபலிப்பாக பார்க்கப்படுகிறது. அவர் வீடுகளுக்கு செல்லும்போது யாரிடமும் பேசுவத்தில்லை. அதனால் தான் இவரை ஓணப்பொட்டன் (மலையாள மொழியில் பொட்டன் = காது கேளாதவர்) என்று அழைக்கிறார்கள். இவர்  தன் தலையில் கனமான கிரீடமும், ஒரு கையில் பனை ஓலை குடையும், ஒரு கையில் மணியும் வைத்திருப்பார். மேலும் தன் முகத்தில் வண்ணம் பூசி, தன் வாய்ப்பகுதியை மறைத்தும் தன் கையில் உள்ள மணியால் ஓணத்தை அறிவிப்பார். அவர் வீட்டுக்கு வந்து ஆசீர்வதிப்பது நல்லது என நம்பப்படுகிறது..  ஓணபொட்டன் வேடமிட கேரளாவில் உள்ள  பழங்குடி மக்களான  மலயா சமூக உறுப்பினர்களுக்கு மட்டுமே உரிமை உள்ளது..

## மேற்கோள்கள்

பகுப்பு:கேரள விழாக்கள்
பகுப்பு:செப்டம்பர் சிறப்பு நாட்கள்
பகுப்பு:கேரள இந்து திருவிழாக்கள்
ராசாத்தி (தொலைக்காட்சித் தொடர்)

**ராசாத்தி** என்பது சன் தொலைக்காட்சியில் 23 செப்டம்பர் 2019 முதல் 3 ஏப்ரல் 2020 வரை திங்கள் முதல் சனிக்கிழமை வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடரில் தேவயானி, விசித்ரா, பவானி ரெட்டி, டெப்ஜனி மொடக், விஜயகுமார், செந்தில், ஆதித்யா போன்ற பலர் நடித்துள்ளனர். இந்த தொடர் கொரோனாவைரசு காரணத்தால் 3 ஏப்ரல் 2020 முதல் 160 அத்தியாயங்களுடன் நிறுத்தப்பட்டுள்ளது.

## நடிகர்கள்
### முதன்மை கதாபாத்திரம்
* தேவயானி (61-160) - இளவரசி சௌந்தரவல்லி
* விசித்ரா (1-160) - சிந்தாமணி
* செந்தில் (1-) - அழகர் சுவாமி (ராசாத்தியின் மாமா) 
* பவானி ரெட்டி (1-100) → டெப்ஜனி மொடக் (100-160) - ராசாத்தி
* ஆதித்யா (1-160) - ராஜதுரை/பாண்டியன்

### துணைக் கதாபாத்திரங்கள்
* தென்னவன் → ரமேஷ் பண்டிட் - ராசாப்பா
* சுலக்சனா - (பாண்டியனை வளர்ந்த தாய்)
* கீர்த்தி ஜெய் தனுஷ் - கயல் சிவா (சிந்தாமணியின் மகள்)
* நித்யா ரவீந்தர் - சரஸ்வதி (சண்முகசுந்தரத்தின் முதல் மனைவி, ராசாத்தியின் தாய்)
* ரீனா -  (சண்முகசுந்தரத்தின் இரண்டாவது மனைவி, ராசாப்பாவின் தாய்)
* மனோஜ் குமார் - (சிந்தாமணியின் சகோதரன்) 
* சிவன் ஸ்ரீனிவாசன் - தர்மதா  
* சபரி - சிவா 
* மீனா - சூடாமணி  
* சுப்புலக்ஷ்மி - மேனகா 
* உஷா சாய் - கல்யாணி  
* மகேஷ் பிரபு - மாதவன் 
* பொள்ளாச்சி பாபு

### முந்தைய கதாபாத்திரங்கள்

* விஜயகுமார் - சண்முகசுந்தரம் (தொடரில் இறந்துவிட்டார்)
* மனோஜ்குமார்
* சபரி
* லூயிஸ் 
* கீதா நாராயணன்
* ஜானகி
* மாயாக்கள் பாட்டி 
* ரம்யா 
* மீனாட்ச்சி 
* ஹேமா ஸ்ரீ
* பண்டி ராவி
* அபிமன்யூ 
* தமிழ் செல்வன்

## நடிகர்களின் தேர்வு
இந்த தொடரில் முதலில் சின்னத் தம்பி தொடரில் நடித்த பவானி ரெட்டி இந்த தொடரில் ராசாத்தி என்ற கதாபாத்திரத்தில் நடித்தார். அத்தியாயம் 61 முதல் நடிகை தேவயானியின் வருகைக்கு பிறகு இவருக்கான முக்கியத்துவம் குறைந்ததால் இவர் இந்த தொடலிருந்து விலகினார். அத்தியாயம் 100 முதல் என்ற புதுமுக நடிகை டெப்ஜனி மொடக் என்பவர் ராசாத்தி என்ற கதாபாத்திரத்தில் நடித்து வருகின்றார். இவரின் தந்தையாக சிறப்புத் தோற்றத்தில் பிரபல நடிகர் விஜயகுமார் நடித்துள்ளார். இவர் இதற்கு முன்பு சன் தொலைக்காட்சியில் ஒளிபரப்பான தங்கம், வம்சம், நந்தினி ஆகிய தொடர்களிலும் நடித்துள்ளார். இவர்களுடன் சிந்தாமணி என்ற கதாபாத்திரத்தில் நடிகை விசித்ராவும் நடிக்கிறார். இவர் 18 வருடங்களுக்கு பிறகு நடிக்கும் முதல் தொடர் இதுவாகும். பிரபல நகைசுச்சுவை நடிகர் செந்தில், சுலக்சனா, பொள்ளாச்சி பாபு, புதுமுக நடிகர் ஆதித்யா , நித்யா ரவீந்தர், கீர்த்தி, ரமேஷ் பண்டிட் போன்ற பலர் இந்த தொடரில் நடித்துள்ளனர்

## ஒளிபரப்பு நேரம் மாற்றம்
இந்த தொடர் முதல் முதலில் 23 செப்டம்பர் 2019 அன்று இரவு 9 மணிக்கு ஒளிபரப்பானது. சனவரி 28, 2020 ஆம் ஆண்டு முதல் இரவு 9:30 மணிக்கு நேரம் மாற்றப்பட்டு ஒளிபரப்பானது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## மேற்கோள்கள்

## வெளி இணைப்புகள்
*  ராசாத்தி மாஸ் பிளேயர்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் பழிவாங்குதல் குறித்தான தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
நிலாவின் சோடிய வால்

**நிலாவின் சோடிய வால்** (*Sodium tail of the moon*)  மனித கண்களால் கண்டறிய முடியாத அளவுக்கு மெல்லியதாக இருக்கிறது. பல்லாயிரக்கணக்கான கிலோமீட்டர் நீளமுள்ள இந்த வாலை 1998 ஆம் ஆண்டில் பாசுட்டன் பல்கலைக்கழக விஞ்ஞானிகள் குழு கண்டறிந்தார்கள். லியோனிட் விண்கல் பொழிவை  உற்றுநோக்கி கவனித்ததன் விளைவாக இது கண்டுபிடிக்கப்பட்டது.

ஒளியணுக்களால் தூண்டப்பட்ட பரப்பு விடுகை, வெறிச்சோடி, சூரியக் காற்று உமிழ்வு,  மற்றும் விண்கல் தாக்கங்கள் போன்ற காரணங்களால்  நிலா அதன் மேற்பரப்பில் இருந்து நுண்ணிய  தூசியாக அணுநிலை சோடியத்தை தொடர்ந்து வெளியிடுகிறது . சூரியனுக்கு அப்பால்  தொலைவில் காணப்படும் சோடியம் அணுக்களை சூரிய கதிர்வீச்சு அழுத்தம் முடுக்கிவிடுவதால் சூரியனுக்கு எதிர்திசையில் நீளமான வால் ஒன்று உருவாகிறது. 

சிறிய விண்கற்களின் தொடர்ச்சியான தாக்கங்கள் காரணங்களால் நிலாவிலிருந்து ஒரு நிலையான வால் அமைப்பை உருவாக்குகின்றன, ஆனால் லியோனிட்கள் அதை தீவிரப்படுத்தின. இதனால் பூமியிலிருந்து வழக்கத்தைப் போல இல்லாமல்  கவனிக்க முடிந்தது . 

## மேற்கோள்கள்
 
.

பகுப்பு:நிலா சார்ந்த அறிவியல்
பகுப்பு:சோடியம்
எரால்ட் எலிங்கம்

**எரால்ட் யோகன் தாமசு எலிங்கம்**, (Harold Johann Thomas Ellingham) (1897-1975) ஒரு பிரித்தானிய இயற்பியல் வேதியியலாளர் ஆவார். இவர்  அவரது எலிங்கம் வரைபடங்களுக்காக நன்கு அறியப்பட்டவர் ஆவார். எலிங்கம் வரைபடமானது உலோகங்களைப் பிரித்தெடுக்கும் உலோகவியலில் பெரிய அளவிலான தகவல்களை சுருக்கமாகக் கூறும் வரைபடமாகத் திகழ்கிறது.

எலிங்கம் 1914 முதல் 1916 வரை அறிவியலுக்கான இராயல் கல்லூரியில் பயின்றார்.  அதே கல்லூரியில் 1919 ஆம் ஆண்டிலிருந்து செயல்முறை விளக்கம் தருபவராகவும், 1934 ஆம் ஆண்டில் இயற்பியல் வேதியியல் துறையில் வாசகராகவும் பணிபுரிந்தார். 1940 முதல் 1944 ஆம் ஆண்டு வரையிலான காலத்தில் அறிவியலுக்கான இராயல் கல்லூரியின் செயலாளராகவும், 1944 முதல் 1963 ஆம் ஆண்டு வரை வேதியியலுக்கான இராயல் நிறுவனத்தின் செயலாளராகவும் இருந்தார். இவர் 1949 ஆம் ஆண்டில் இம்பீரியல் கல்லூரியில் கெளரவ பேராசிரியராகவும், 1962 ஆம் ஆண்டில் பிரித்தானிய பேரரசால் வழங்கப்படும் பெருமைக்குரிய கெளரவப் பட்டமான ஓபிஇ இவருக்கு வழங்கப்பட்டது.

எலிங்கம் தனது பெயரிலான வேதிவினைகளில் நடக்கும் கிப்சின் ஆற்றல் மாற்றத்தை வெப்பநிலைக்கெதிராக குறித்து வரையப்பட்ட வரைபடங்களுக்காகநன்கு அறியப்பட்டவர் ஆவார். 
: M&nbsp;+&nbsp;O2&nbsp; 

ஒரு மோல் ஆக்சிசன் வினைப்படுத்துவதற்கான வெப்ப இயக்கவியல் சார்புகளை பொதுமைப்படுத்துவதன் மூலம் அதே வரைபடத்தைப் பயன்படுத்தி எலிங்கம் பல்வேறுபட்ட ஆக்சைடுகளின் வெப்பநிலைக்கேற்ற நிலைத்தன்மையை ஒப்பிடுவதற்கும் முடிந்தது. குறிப்பாக, வெப்பநிலை அதிகரிக்க, அதிகரிக்க கார்பன் மிகவும் வலிமையான ஒடுக்கியாகச் செயல்படுவதை வரைபடம் மூலமாக காட்ட முடிந்தது. கார்பன் அல்லது கார்பனோராக்சைடு ஆகயவற்றைக் கொண்டு உலோகங்களை ஒடுக்கம் செய்வது தொழிற்துறையில் மிகுந்த முக்கியத்துவம் வாய்ந்ததாகும். (உதாரணம்: ஊது உலையைப் பயன்படுத்தி இரும்பினைத் தயாரித்தல்) மேலும், எலிங்கம் வரைபடங்கள் ஒவ்வொரு உலோகத்திற்கும் எந்த மிகக் குறைந்த வெப்பநிலையில் ஒடுக்க வினைகள் நிகழ்கின்றன என்பதைக் காட்டுகின்றன.

## குறிப்புகள் மற்றும் மேற்கோள்கள்
### குறிப்புகள்

### மேற்கோள்கள்

பகுப்பு:1975 இறப்புகள்
பகுப்பு:1897 பிறப்புகள்
பகுப்பு:பிரித்தானிய வேதியியலாளர்கள்
ஐதரசீன் நைட்ரேட்டு

**ஐதரசீன் நைட்ரேட்டு** (*Hydrazine nitrate*) என்பது N2H4•HNO3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1989 ஆம் ஆண்டு செருமானியர்கள் இதைத் தயாரித்தனர். ஓர் ஆக்சிசனேற்றியாக நீர்மவெடிபொருள்களில் இது பயன்படுத்தப்படுகிறது. நிலையான α-வகை மற்றும் நிலைப்புத்தன்மையற்ற β-வகை என்ற இரண்டு படிக வடிவங்களில் ஐதரசீன் நைட்ரேட்டு காணப்படுகிறது. முதல்வகையே பெரும்பாலும் வெடிபொருளாகப் பயன்படுத்தப்படுகிறது. ஐதரசீன் நைட்ரேட்டு ஆல்ககாலில் குறைவாகவும் நீர் மற்றும் ஐதரசீனில் நன்றாகவும் கரைகிறது. வலிமையான ஆனால் அமோனியம் நைட்ரேட்டைக் காட்டிலும் குறைவான நீருறிஞ்சும் பண்பையும் ஐதரசீன் நைட்ரேட்டு பெற்றுள்ளது. 
  
மேலும் இச்சேர்மம் நல்ல வெப்ப நிலைப்புத்தன்மையைக் கொண்டுள்ளது. 100 பாகை செல்சியசு வெப்பநிலையில் இதன் எடை இழக்கும் வீதம் அமோனியம் நைட்ரேட்டைக் காட்டிலும் குறைவாகும்.  307 பாகை செல்சியசு வெப்பநிலையில் ஐதரசீன் நைட்ரேட்டு வெடிக்கிறது. வெடிக்கும்போது 3829 மெகாயூல்/கிலோகிராம் வெப்பத்தை இது வெளியிடுகிறது. இச்சேர்மத்தில் கார்பன் உட்கூறுகள் இல்லாததால் வெடிக்கும் பொருட்கள் திண்மங்களாக இருப்பதில்லை மற்றும் இவற்றின் சராசரி மூலக்கூறு எடை குறைவானது.

## மேற்கோள்கள்

பகுப்பு:நைட்ரேட்டுகள்
பகுப்பு:ஐதரசீன்கள்
பகுப்பு:ஆக்சிசனேற்றிகள்
குரோமியம்(II) குளோரைடு

**குரோமியம் (II) குளோரைடு** (Chromium(II) chloride) என்பது CrCl2(H2O)n என்ற மூலக்கூற்று வாய்ப்பாட்டை உடைய கனிமச் சேர்மத்தைக்  குறிக்கிறது. நீரற்ற திண்மமனாது தூய்மையாக இருக்கும்போது வெள்ளை நிறத்தில் இருக்கும், இருப்பினும் வணிக மாதிரிகள் பெரும்பாலும் சாம்பல் அல்லது பச்சை நிறத்தில் இருக்கும். இது நீர் உறிஞ்சும் திறன் தன்மை உடையது ஆகும். இதன் டெட்ராஐதரேட்டு Cr(H2O)4Cl2  காற்றில் உள்ள ஈரப்பதத்தை எடுத்துக்கொண்டு நீரில் கரைந்து பிரகாசமான நீல நிறக் கரைசலை வழங்குகிறது. குரோமியம் (II) குளோரைடு வணிக ரீதியான பயன்பாடுகளைக் கொண்டிருக்கவில்லை, ஆனால் மற்ற குரோமியம் அணைவுச் சேர்மங்களின் தொகுப்புக்கு ஆய்வக அளவில் பயன்படுத்தப்படுகிறது. 

## தொகுப்பு
குரோமியம் (III) குளோரைடை ஐதரசனுடன் 500° செல்சியசில் ஒடுக்குவதன் மூலம் குரோமியம்(II) குளோரைடு தயாரிக்கப்படுகிறது: 

: 2 CrCl 3 + H 2 → 2 CrCl 2 + 2 HCl 

அல்லது மின்னாற்பகுப்பு மூலமும் தயாரிக்கப்படுகிறது.  

சிறிய அளவிலான தயாரிப்புகளில் CrCl3  ஐ ஒடுக்க இலித்தியம் அலுமினியம் ஐதரைடு, துத்தநாகம் அல்லது தொடர்புடைய வினைக்காரணிகளை பயன்படுத்தலாம். 

: 4 CrCl 3 + LiAlH 4 → 4 CrCl 2 + LiCl + AlCl 3 + 2 H 2 
: 2 CrCl 3 + Zn → 2 CrCl 2 + ZnCl 2 

ஐதரசன் குளோரைடுடன் குரோமியம் (II) அசிடேட் கரைசலை வினைப்படுத்துவதன் மூலமும் CrCl2 தயாரிக்கப்படலாம்.  

: Cr 2 (OAc) 4 + 4 HCl → 2 CrCl 2 + 4 AcOH 

## கட்டமைப்பு மற்றும் பண்புகள்
நீரற்ற குரோமியம்(II) குளோரைடு வெண்மை நிறத்தைக் கொண்டிருக்கும். இருப்பினும், வணிக மாதிரிகள் பெரும்பாலும் சாம்பல் அல்லது பச்சை நிறத்தில் இருக்கும். அவை பிஎன்என்எம் வெளித்தொகுதியில் படிகமாகிறது. இது சேர்மத்தின் உரூத்தைல் வடிவமானது சீர்குலைந்ததால் ஏற்பட்ட அமைப்பாகும். இந்த அமைப்பு; இது கால்சியம் குளோரைடுக்கு ஒத்த வடிவத்தைக் கொண்டதாக இருக்கிறது. Cr மையங்களானவை ஜான்-டெல்லர் விளைவால் சிதைக்கப்பட்டு எண்முகி வடிவத்தைப் பெறுகின்றன.

## மேற்கோள்கள்

பகுப்பு:ஒடுக்கிகள்
பகுப்பு:உலோக ஆலைடுகள்
பகுப்பு:குளோரைடுகள்
பகுப்பு:Articles without KEGG source
பகுப்பு:Articles without EBI source
பகுப்பு:குரோமியம்(II) சேர்மங்கள்
குருவம்பட்டி

**குருவம்பட்டி** (Kuruvampatti) என்பது இந்தியாவின்,  தமிழ்நாட்டின், திருச்சிராப்பள்ளி மாவட்டம், மண்ணச்சநல்லூர் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும்.

## அமைவிடம்
இந்த ஊரானது மண்ணச்சநல்லூரில் இருந்து 15 கிலோமீட்டர் தொலைவிலும், மாவட்டத்தின் தலைநகரான திருச்சிராப்பள்ளியில் இருந்து 21 கிலோமீட்டர் தொலைவிலும், மாநிலத் தலைநகரான சென்னையில் இருந்து 346 கிலோமீட்டர் தொலைவிலும் உள்ளது. 

## மேற்கோள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
லக்கம்பட்டி, கிருஷ்ணகிரி மாவட்டம்

**லக்கம்பட்டி** (LAKKAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
காட்டேரி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  287  வீடுகள் உள்ளன. கிராமத்தின் மொத்த மக்கள் தொகையானது 1052 ஆகும். இதில் ஆண்கள் எண்ணிக்கை  542, பெண்களின் எண்ணிக்கை 510 ஆக உள்ளது. மக்களின் கல்வியறிவு விகிதமானது   65.1%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
குருடிமலை

**குருடிமலை** (Kurudimalai) என்பது தமிழ்நாட்டின், கோயம்புத்தூர் மாவட்டத்தில் உள்ள ஒரு மலைத் தொடர் ஆகும். இந்த மலையின் பெயர் குருவரிஷி மலை என்றும் காலப்போக்கில் குருடிமலை என்று மருவிவிட்டதாகக் கூறப்படுகின்றது.

குருடிமலையானது கோயம்புத்தூருக்கு மேற்கே அமைந்துள்ளது. மலை நடை மேற்கொள்பவர்கள் காலையில் ஏறி இருட்டுவதற்குள் இறங்கிவிடக்கூடியதாக இந்த மலை உள்ளது. மலையில் அமைந்துள்ள *மேல்முடி* என்ற உயர்ந்த இடத்தில் ஒரு சிறிய அரங்கநாதர் கோயில் உள்ளது. இந்த மலையில் உள்ள உயர்ந்த சிகரத்துக்கு பிரித்தானிய நில அளவையாளரான வில்லியம் லாம்டன் நினைவாக *லாம்ப்டன் சிகரம்* என்று பெயர் வைக்கப்பட்டது. ஆங்கிலேயர் காலத்தில் இந்த மலைத்தொடரானது *லாம்டன் மலைத் தொடர்* என்ற பெயரால் குறிக்கப்பட்டது. இந்த மலையில் இருந்து கோயம்புத்தூர் நகரைப் பார்க்க இயலும். இந்த மலையில் ஒரு காலத்தில் தேயிலைத் தோட்டங்கள் அமைக்கப்பட்டன. இங்கு தேயிலைப் பயிரானது செழித்து வளரவில்லை என்ற காரணத்தால் இந்த தேயிலைத் தோட்டங்கள் கைவிடப்பட்டன.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள மலைகள்
தாருகசு இண்டிகா

**தாருகசு இண்டிகா** (*Tarucus indica*), **இண்டியன் பைரட்** (Indian Pierrot), என்பது இந்தியாவில் காணப்படும் ஒரு சிறிய பட்டாம்பூச்சி ஆகும். இது நீலன்கள் குடும்பத்தைச் சேர்ந்தது. 
## விளக்கம்
இந்த பட்டாம்பூச்சிகளின் சிறகுகள் ஒளி ஊடுருவும் தன்மை கொண்டவையாகவும், அவற்றில் கருப்பு நிறப் புள்ளிகள் கொண்டதாகவும் இருக்கும். இரண்டு செ.மீ. நீளம் கொண்ட இந்த வண்ணத்துப் பூச்சியின் இறகுகள் 25 மிமீ முதல் 29 மிமீ நாளத்துடன் காணப்படும். 
## காணப்படும் இடங்கள்
இந்த வகை பட்டாம்பூச்சிகள் இந்தியாவில் மகாரட்டிரம், இராசத்தான் போன்ற பகுதிகளில் இருப்பது கண்டறியப்பட்டது. 2019 ஆம் ஆண்டு இவை தமிழகத்தின், சேலம், குரும்பட்டி உயிரியல் பூங்காவை அடுத்துள்ள மலையடிவாரத்தில் கண்டறியப்பட்டன.

## மேற்கோள்கள்

*  
*  
*      
*  
*      
*     

பகுப்பு:நீலன்கள் (பட்டாம்பூச்சிக்குடும்பம்)
பகுப்பு:தாருகசு
தொல்லியல் மேடு

அகழ்வாய்வில் **டெல்** அல்லது **பண்டைய தொல்லியல் மேடு** ( **tell**, or **tel**) , **' or  '')'', **டெல்** என்பதற்கு [[அரபு மொழி]]யில் **மலை** அல்லது **உயரமான மேடு** ('hill' or 'mound') எனப்படும். ஒரே நிலப்பரப்பில் ஆயிரக்கணக்கான ஆண்டுகள் தொடர்ந்து வாழ்ந்த மனிதர்களால் நிறுவப்பட்ட கட்டிட அமைப்புகள் பின்னர்  சிதிலமடைந்து உயரமான மண் மேடுகள் போன்று காட்சியளிப்பவைகள் **தொல்லியல் மேடு** எனப்படும்.40 மீட்டர் உயரம் கொண்ட [[டெல் பராக்]] தொல்லியல் மேட்டை [[அகழ்வாய்வு|அகழாய்வில்]] கண்டுபிடித்துள்ளனர். 

பொதுவாக **டெல்''' எனப்படுவது, பண்டைய அண்மை கிழக்கு தொடர்பான அகழாய்வில் கண்டுபிடிக்கப்பட்ட தொல்லியல் மேடுகளை குறிக்கும்.  டெல் என அழைக்கப்படும் பண்டைய தொல்லியல் மேடுகள் அதிகமாக, மக்கள் பண்டைய காலத்திலிருந்து தற்போது வரை தொடர்ந்து வாழ்ந்து வரும் மெசொப்பொத்தேமியா, பண்டைய எகிப்து,  தெற்கு லெவண்ட், அனதோலியா மற்றும் ஈரான் போன்ற நிலப்பரப்புகளில் அதிகமாக கண்டுபிடிக்கப்பட்டுள்ளது.

## அகழ்வாய்வியல்
 

டெல் எனப்படும் தொல்லியல் மேடுகள், இப்பகுதிகளில் பண்டைய காலத்திலிருந்து தொடர்ந்து வாழ்ந்து வந்த மனிதர்கள் களிமண் மற்றும் செங்கல் கட்டிட அமைப்புகளின் சிதிலமடைந்த மணல் மேடாகும். 

## இதனையும் காண்க
* டெல் பராக்
* தொல்லியல் களம்
* தொல்பொருள்
* தொல்லியல் பதிவு

## படக்காட்சிகள்

File:Augenidole Syrien Slg Ebnöther.jpg|டெல் பராக்கின் கண்கள் உருவத்துடன் கூடிய தொல்பொருள் 
File:TellBrakNaramsinN.jpg|[[அக்காடியப் பேரரசு|அக்காடியப் பேரரசர் நரம் - சின்னின் அரண்மனை
File:TellBrakTW-W.jpg| டெல் பராக்கின்  தொல்லியல் களம்


## மேற்கோள்கள்

## மேலும் படிக்க
* 

தொல்லியல் மேடு
பகுப்பு:தொல்லியல்
பகுப்பு:அண்மைக் கிழக்கு நாடுகளின் தொல்லியல்
வெ. ராதிகா செல்வி

**வெ. ராதிகா செல்வி**  (V. Radhika Selvi) (பிறப்பு  29 ஜனவரி 1976 ) என்பவர் முன்னாள் மக்களவை உறுப்பினர் ஆவார். இவர் இந்தியாவின்  பதினான்காவது மக்களவையில் திருச்செந்தூர் பாராளுமன்றத் தொகுதியிலிருந்து தேர்ந்தெடுக்கப்பட்டு பணியாற்றினார்.   மன்மோகன் சிங் தலைமையிலான அமைச்சகத்தில் உள்துறை அமைச்சகத்தின் இணை அமைச்சராகவும் பணியாற்றினார்.

இவர் மறைந்த மூலக்கரை வெங்கடேச பண்ணையாரின் மனைவி ஆவார்.

## குறிப்புகள்

பகுப்பு:தூத்துக்குடி மாவட்ட மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாடு அரசியலில் பெண்கள்
பகுப்பு:சென்னை அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:இந்தியத் தமிழர்
பகுப்பு:1976 பிறப்புகள்
பகுப்பு:வாழும் மக்கள்
ஆக்டின் உட்கருவாக்க உள்ளகம்

**ஆக்டின் உட்கருவாக்க உள்ளகம்** *( Actin  nucleation core)* என்பது மூன்று ஆக்டின் ஒருமங்களைக் கொண்ட ஒரு புரதமுப்படியாகும். இதுவோர் உட்கருவாக்க உள்ளகம் என்றழைக்கப்படுகிறது. ஏனெனில் ஒரு முப்படியிலிருந்து ஒரு நாற்படி உருவாக ஆற்றல்மிக்க சாதகமான நீட்டிப்பு வினை நிகழ்கிறது. ஆக்டின் புரத இருபடிகளும் முப்படிகளும் ஆற்றல் ரீதியாக இவ்வினைக்கு சாதகமற்றவை 

## மேற்கோள்கள்

பகுப்பு:உயிரணுவியல்
பகுப்பு:ஒற்றைப்படிகள்
பகுப்பு:புரதங்கள்
டைகுளோரின் எக்சாக்சைடு

**டைகுளோரின் எக்சாக்சைடு** (*Dichlorine hexoxide*) என்பது Cl2O6 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். வாயு நிலையில் இவ்வாய்ப்பாடு சரியானதாகும். எனினும் நீர்ம அல்லது திண்ம நிலையில் இக்குளோரின் ஆக்சைடு அடர் சிவப்பு அயனிச்சேர்மம் குளோரைல் பெர்குளோரேட்டு [ClO2]+[ClO4]− அயனியாக அயனியாக்கம் அடைகிறது. குளோரிக் மற்றும் பெர்குளோரிக் அமிலங்களின் கலப்பு நீரிலியாக இது கருதப்படுகிறது. 

குளோரின் டையாக்சைடு மற்றும் மிகையளவு ஓசோன் இரண்டும் வினைபுரிவதால் டைகுளோரின் எக்சாக்சைடு உற்பத்தியாகிறது. 

2 ClO2 + 2 O3 → 2 ClO3 + 2 O2 → Cl2O6 + 2 O2

## மூலக்கூற்று கட்டமைப்பு

வாயு நிலையில் அசலாக ஒரும குளோரின் டிரையாக்சைடு (ClO3) கட்டமைப்பில் டைகுளோரின் எக்சாக்சைடு இருப்பதாக விவரிக்கப்பட்டது . ஆனால் ஆவியாதலுக்குப் பின் குளோரின் பெர்குளோரேட்டு (Cl2O4) மற்றும் ஆக்சிசனாக சிதைவடையும் வரை அது ஆக்சிசன்-பால இருபடியாக எஞ்சியிருப்பது பின்னர் காட்டப்பட்டது .ClO3 சேர்மம் பின்னர் மீள்கண்டுபிடிப்பு செய்யப்படுகிறது. 

அறைவெப்பநிலையில் அடர்சிவப்பு நிற புகையும் நீர்மமாகக் காணப்படும் டைகுளோரின் எக்சாக்சைடு குளோரைல் பெர்குளோரேட்டு [ClO2]+[ClO4]− என்ற சிவப்பு நிற குளோரைல் பெர்குளோரேட்டாக அயனியாக்கம் அடைகிறது. சிவப்பு நிறம் குளோரைல் அயனிகளின் இருப்புக்கு ஓர் அடையாளம் ஆகும். எனவே இந்தச் சேர்மத்தில் குளோரினின் முறையான ஆக்சிசனேற்ற நிலை குளோரின்(V) மற்றும் குளோரின் (VII) ஆகியவற்றின் கலவையாக வாயு மற்றும் உறைந்த நிலைகளில் உள்ளது; இருப்பினும் ஒரு ஆக்சன்-குளோரின் பிணைப்பை உடைப்பதன் மூலம் சிறிதளவு எலக்ட்ரான் அடர்த்தி குளோரின்(VII) அயனியை நோக்கி மாறுகிறது.

## பண்புகள்

டயா காந்தப்பண்பு கொண்ட Cl2O6 சேர்மம் ஒரு வலிமையான ஆக்சிசனேற்ற முகவராகும். அறைவெப்பநிலையில் நிலைப்புத்தன்மையுடன் காணப்படுகின்ற போதிலும் கரிமச் சேர்மங்களுடன் பட நேர்ந்தால் இது தீவிரமாக வெடிக்கிறது. தங்கத்துடனும் வினையில் ஈடுபட்டு  [ClO2]+[Au(ClO4)4]−. என்ற குளோரைல் உப்பைக் கொடுக்கிறது. Cl2O6 பங்குகொள்ளும் கீழ்கண்ட இதர வினைகள்யாவும் [ClO2]+[ClO4]−  என்ற கட்டமைப்பை பிரதிபலிக்கின்றன:

:NO2F + Cl2O6 → NO2ClO4 + ClO2F
:NO + Cl2O6 → NOClO4 + ClO2
:2 V2O5 + 12 Cl2O6 → 4 VO(ClO4)3 + 12 ClO2 + 3 O2
:SnCl4 + 6 Cl2O6 → [ClO2]2[Sn(ClO4)6] + 4 ClO2 + 2 Cl2
:2Au + 6Cl2O6  2 + Cl2. 

என்றாலும்கூட இது ClO3 இயங்குறுப்புக்குரிய ஓர் ஆதார மூலமாக வினைப்படுகிறது.
 
:2 AsF5 + Cl2O6 → 2 ClO3AsF5

## மேற்கோள்கள்
 

.

பகுப்பு:குளோரின் ஆக்சைடுகள்
பகுப்பு:அமில ஆக்சைடுகள்
பகுப்பு:பெர்குளோரேட்டுகள்
பகுப்பு:குளோரைல் சேர்மங்கள்
பகுப்பு:குளோரின்(VII) சேர்மங்கள்
சாந்தா, இராமாயணம்

**சாந்தா** (**Shanta**) இராமாயணக் கதைமாந்தர்களில் ஒருவர். இவர் தசரதன் - கோசலை தம்பதியருக்கு பிறந்தவர். தசரதன் தன் மகள் சாந்தவை அங்க நாட்டு மன்னர் ரோமபாதருக்கு தத்து கொடுத்தார். ரோமபாதர் சாந்தாவை ரிஷியசிருங்கருக்கு மணமுடித்துக் கொடுத்தார். 

## மேற்கோள்கள்

பகுப்பு:இராமாயணக் கதைமாந்தர்கள்
தெலுங்கு பிராமணர்கள்

**தெலுங்கு பிராமணர்கள்** (*Telugu Brahmins*) எனப்படுவோர் ஆந்திராவில் வாழும் தெலுங்கு மொழி பேசும் தெலுங்கு பிராமணர்கள் ஆவர். இவர்கள் தமிழகம், தெலுங்கானா போன்ற பிற மாநிலங்களிலும் வசிக்கின்றனர். இவர்களுள் நியோகி மற்றும் **வைதீகி** என இரு பிரிவினர்கள் உள்ளனர். தெலுங்கு பிராமணர்கள் **ஆந்திரர்கள்** என்றும் அழைக்கப்படுகின்றனர்.

தமிழகத்தில் வாழும் தெலுங்கு மொழியைத் தாய்மொழியாகக் கொண்ட ஸ்மார்த்த வழிவந்த வைதீக பிராமணர்களும் **ஐயர்**  பட்டம் தரிக்கின்றனர். தெலுங்கு மொழியில் ஐயர் என்பது **ஐயலு **என வரும். விஜயநகர பேரரசு ஆட்சி காலத்தில் தெலுங்கு பிராமணர்கள் ஆந்திராவில் இருந்து பெரும் அளவில், தமிழகத்தில் வந்து குடியேற்றினார். நாயக்கர் ஆட்சி காலத்தில் ஆந்திராவிலிருந்து, தெலுங்குப் பிராமணர்களை வரவழைத்து அவர்கள் சுகபோகமாக வாழ நிலங்கள் அளித்தார். தமிழ்நாட்டில் தெலுங்கு பிராமணர்களுக்கு நாயக்கர் மன்னர்கள் அக்ரஹாரம் அமைத்தனர்.

## குறிப்பிடத்தக்க நபர்கள்

* தியாகராஜர்- சங்கீத மும்மூர்த்திகளில் ஒருவராவர்.
* சர்வபள்ளி ராதாகிருஷ்ணன்- முன்னாள் குடியரசுத் தலைவர் 
* இல. கணேசன் - மணிப்பூர் ஆளுநர்
* சுப்பிரமணியன் சுவாமி

## மேற்கோள்கள்

பகுப்பு:தெலுங்குச் சமூகங்கள்
மல்லம்பட்டி

**மல்லம்பட்டி** (MALLAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 235 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  63  வீடுகள் உள்ளன. கிராமத்தின் மொத்த மக்கள் தொகையானது 238 ஆகும். இதில் ஆண்கள் எண்ணிக்கை  121, பெண்களின் எண்ணிக்கை 117 என உள்ளது. மக்களின் கல்வியறிவு விகிதமானது  79.4 %  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மெத்தில் பெர்குளோரேட்டு

**மெத்தில் பெர்குளோரேட்டு** (*Methyl perchlorate*) என்பது CH3ClO4   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மற்ற பெர்குளோரேட்டுகள் போலவே மெத்தில் பெர்குளோரேட்டும் உயர் ஆற்றல் வேதிப்பொருளாகும். மேலும், இச்சேர்மம் நச்சுத்தன்மை மிகுந்த ஒரு ஆல்கைலேற்றும் முகவராகும். இதன் ஆவியை முகர நேர்ந்தால் மரணம் கூட ஏற்படும். அயோடோமெத்தேனை பென்சீனிலுள்ள வெள்ளி பெர்குளோரேட்டு கரைசலுடன் சேர்த்து சூடுபடுத்தினால் மெத்தில் பெர்குளோரேட்டைத் தயாரிக்கலாம்.  

## மேற்கோள்கள்

பகுப்பு:பெர்குளோரேட்டுகள்
பகுப்பு:மெத்தில் எசுத்தர்கள்
பேல் மறை குறியீடுகள்

thumb|373x373px| ''பேல் தாள்களின்'' அட்டைப்படம்
**பேல் மறை குறியீடுகள்** (அல்லது ***பேல் தாள்கள்*** ) என்பது மூன்று மறைக்குறியீடுகளின் தொகுப்பாகும், அவை தங்கம், வெள்ளி நகைகள் கொண்ட புதையல் பற்றிய தகவல்களைக் கொண்டவை. இந்த  புதையல்களின் மதிப்பு 2018 சனவரியில் 43 மில்லியன் அமெரிக்க டாலருக்கும் அதிகமாக இருக்கும் எனக் கூறப்படுகிறது.  இது  மூன்று மறைக்குறியீடுகளை உள்ளடக்கியது, முதல் மறைக்குறியீடு (தீர்வு காணப்பாடதது) புதையல் இருப்பிடத்தையும், இரண்டாவது (தீர்வு காணப்பட்டது) மறைக்குறியீட்டில் புதையலிலின் உள்ளடக்கத்தையும், மூன்றாவது (தீர்வு காணப்படாதது) இந்த புதையலுக்கு உரிமையுடையவர்களின் பெயர்களையும் உள்ளடக்கியது. 

மூன்று மறை குறியீடுகளின் கதையானது 1885 களில் வர்ஜீனியாவின் பெட்ஃபோர்ட் கவுண்டியில் ஒரு ரகசிய இடத்தில் தாமஸ் ஜே. பேல் என்ற மனிதரால் புதைக்கப்பட்ட புதையலை விவரிக்கும் ஒரு துண்டுப்பிரசுரத்திலிருந்து உருவானது. தாமஸ் பேல் என்பவர் லின்ச்பெர்க் நகரத்தில் விடுதி நடத்திவரந்த தனது நன்பரான ராபர்ட் மோரிஸ் என்பவரிடம் ஒரு இரும்புப் பெட்டியை (மறைகுறி செய்திகளை கொண்ட) மீண்டும் வந்து வாங்கிக்கொள்வதாக சொல்லி கொடுத்துவிட்டு சென்றார். ஆனால் சென்றவர் மீண்டும் வரவே இல்லை. கதையின்படி, விடுதிக்காரர் 23 ஆண்டுகள் கழித்து பெட்டியைத் திறந்து பார்த்தார். அதில் இருந்த சங்கேத மொழியை புரிந்து கொள்ள இயலாதவராக மோரிசு இருந்தார். பின்னர்&nbsp; பல தசாப்தங்களுக்குப் பிறகு இந்த மூன்று மறைக்குறியீடுகளை மோரிஸ் இறப்பதற்கு முன்பு அவரது நண்பருக்கு கொடுத்தார். நண்பர் தனது வாழ்க்கையின் அடுத்த இருபது ஆண்டுகளை அந்த சங்கேத செய்திகளை அறிந்து கொள்ள முயன்றார். இதில் இரண்டாவது தாளில் உள்ள குறியீடுகளை மட்டுமே அவரால் படித்தறிய முடிந்தது.  அதில் புதையலில் என்னென்ன இருக்கின்றது என்பது அதன்மூலமாக அறிய முடிந்தது. ஆனால் புதையல் இருக்கும் இடம்குறித்தோ அல்லது பிற விவரங்களையோ அவரால் படித்தறிய முடியவில்லை. பின்னர் பேல் காகிதங்களை அவர் ஜேம்ஸ் வாட் என்ற என்பவரிடம் ஒப்படைத்தார். ஜேம்ஸ் அந்த மூன்று மறைக்குறியீடுகளையும் ஒரு துண்டுப்பிரசுரமாக வெளியிட்டார், இது 1880 களில் விற்பனைக்கு வெளி வந்தது. 

துண்டுப்பிரசுரம் வெளியானதிலிருந்து, மீதமுள்ள இரண்டு மறைக்குறியீடுகளை படித்தறியவும்,  புதையலைக் கண்டுபிடிப்பதற்கும் பல முயற்சிகள் மேற்கொள்ளப்பட்டன, ஆனால் எல்லா முயற்சிகளும் தோல்வியடைந்தன.     

புதையல் தொடர்பான ஒவ்வொரு விசயமும் பொய் என்று சிலர் வாதிடுகின்றனர். என்றாலும் இதை நம்புரவோர் பலரும் உள்ளனர். 
## மேற்கோள்கள்

பகுப்பு:புதையல்கள்
தாலியம் ஐதரைடு

thumb | வலது
**தாலியம் ஐதரைடு** (முறையாக **தாலியம் மூவைதரைடு** என்று பெயரிடப்பட்டது) என்பது  என்ற விகித வாய்ப்பாட்டைக் கொண்ட கனிமச் சேர்மம் ஆகும். இச்சேர்மம் இன்னும் அதிக அளவுகளில் தயாரிக்கப்படவில்லை.எனவே, அதன் ஒட்டுமொத்த பண்புகள் அறியப்படாமலேயே இருக்கின்றன. இருப்பினும், மூலக்கூறு நிலை தாலியம் ஐதரைடு திண்ம வாயு கோவைகளில் பிரித்தெடுக்கப்பட்டுள்ளது. தாலியம் ஐதரைடானது, முக்கியமாக கல்வி சார்ந்த  நோக்கங்களுக்காக தயாரிக்கப்படுகிறது. 

தாலியம் ஐதரைடு என்பது எளிமையான தாலேன் ஆகும். 13 ஆம் தொகுதி உலோகங்களில் தாலியம் மிகக்கனமானதாகும்; 13 ஆம் தொகுதி ஐதரைடுகளின் நிலைத்தன்மையானது தொடர் எண் அதிகரிக்கும் போது குறைகிறது. ஐதரசனின் 1s எலக்ட்ரான் சுற்றுவட்டப்பாதையுடன் உலோகத்தின் இணைதிறன் எலக்ட்ரான் சுற்றுவட்டப்பாதைகளின் மோசமான மேற்பொருந்துதல் இதற்கான காரணமாக கூறப்படுகிறது. ஆரம்ப அறிக்கைகளை ஊக்குவித்த போதிலும், தாலியம் ஐதரைடு வகை சேர்மங்களை பிரித்தெடுப்பதற்கு வாய்ப்பில்லாமலே இருந்தது. திண்ம வாயுக் கோவை பிரித்தெடுத்தல் ஆய்வுகளில் மட்டுமே தாலியம் ஐதரைடுகள் காணப்படுகின்றன; ஹைட்ரஜன் வாயு முன்னிலையில் தாலியத்தை சீரொளி வெப்பந்தணிப்பு முறையில் வாயு நிலையில் அகச்சிவப்பு நிறமாலை பெறப்பட்டது.  இந்த ஆய்வு இஷ்வெர்ட்ஃபெகர் நடத்திய தொடக்கமுதலே இருந்த கணக்கீடுகளின் அம்சங்களை உறுதிப்படுத்தியது, இது தாலியம் மற்றும் இண்டியம் ஐதரைடுகளின் ஒத்த நிலைத்தன்மையைக் குறிக்கிறது.  இன்றுவரை ஒரு தாலியம் ஐதரைடு அணைவுச் சேர்மம் ஒன்றின் பிரித்தெடுத்தல் உறுதிப்படுத்தப்படவில்லை.

## வரலாறு
2004 ஆம் ஆண்டில் அமெரிக்க வேதியியலாளர், லெஸ்டர் ஆண்ட்ரூஸ் முதல் முறையாக தாலியம் ஐதரைடை தொகுப்பு முறையில் தயாரித்தார். இந்த வினை வரிசை தாலியத்தின் அணுக்கருவாக்கம், அதன்பிறகு ஐதரசனுடன் கிரையோஜெனிக் இணை-படிவு என்ற படிநிலைகளில் நகர்ந்து குற்றலை புற ஊதா கதிர்வீச்சுடன் முடிந்தது. 

## குறிப்புகள்

பகுப்பு:உலோக ஐதரைடுகள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without InChI source
பகுப்பு:தாலியம்(III) சேர்மங்கள்
மணிப்பூர் இராச்சியம்

**மணிப்பூர் இராச்சியம்** (**Kingdom of Manipur** or **Kangleipak Kingdom**) பண்டைய இந்திய இராச்சியங்களில் பொ.ஊ. 33 முதல் பொ.ஊ. 1949 வரை தொடர்ந்து ஆட்சியில் இருந்த இராச்சியம் ஆகும். மணிப்பூர் இராச்சியத்தின் தலைநகராக இம்பால் நகரம் விளங்கியது. பொ.ஊ. 1824-இல் பிரித்தானிய கிழக்கிந்திய நிறுவனம் வகுத்த  துணைப்படைத் திட்டத்தை ஏற்றுக் கொண்ட மணிப்பூர் இராச்சிய மன்னர்கள், ஆண்டுதோறும் கம்பெனியாளர்களுக்கு கப்பம் செலுத்தி, பிரித்தானிய இந்தியாவின் பாதுகாப்பில் இருந்தனர். இந்திய விடுதலைக்குப் பின்னர் 1949-இல் மணிப்பூர் இராச்சியம் இந்தியாவுடன் இணைக்கப்பட்டது.  
 
## அமைவிடம்
மணிப்பூர் இராச்சியத்தின் மேற்கில் அசாம் மாகாணம், கிழக்கில் பிரித்தானிய பர்மா, வடக்கில் தற்கால நாகலாந்து, தெற்கில் தற்கால மிஸோரம் எல்லைகளாக இருந்தது.

## வரலாறு
இருபதாம் நூற்றாண்டில் இவ்விராச்சியத்தின் பரப்பளவு  22,327 சகிமீ  (8,621 சதுர மைல்) மற்றும் 467 கிராமங்களும் கொண்டதாக இருந்தது.  1714 ஆண்டு முதல் மணிப்பூர் இராச்சிய மன்னர்கள் இந்து சமயத்தின்வைணவப் பிரிவை கடைபிடிக்கத் துவங்கினர்.

1754-இல் மணிப்பூர் இராச்சியம் மற்றும் அசாம் பகுதிகளை பர்மா இராச்சியத்தினர் கைப்பற்றினர்.  மணிப்பூரை மீட்க மணிப்பூர் இராச்சிய மன்னர் பிரித்தானியக் கிழக்கிந்திய கம்பெனியிடம் இராணுவ உதவியைக் கோரினார்.  1824 – 1826களில் நடைபெற்ற முதலாம் ஆங்கிலேய-பர்மியப் போரின் முடிவில் பர்மா இராச்சியமிடமிருந்து மணிப்பூர் இராச்சியம் மற்றும் அசாம் மாகாணம் மீட்கப்பட்டது.  1824 முதல் மணிப்பூர் இராச்சியம், பிரித்தானிய இந்தியாவிற்கு அடங்கிய சுதேச சமஸ்தானமாக விளங்கியது. 1949-இல் மணிப்பூர் இராச்சியம்இந்தியாவுடன் இணைந்தது. தற்போது இந்த இராச்சியம் இந்தியாவின் மணிப்பூர் மாநிலமாக உள்ளது.

## இதனையும் காண்க
* முதலாம் ஆங்கிலேய-பர்மியப் போர்
* இந்திய மன்னராட்சி அரசுகளின் பட்டியல் 
* மணிப்பூர்
## மேற்கோள்கள்


## வெளி இணைப்புகள்
*Puya – Meithaba: The Date Controversy
*Seven clans of Manipur

பகுப்பு:இந்தியாவின் மன்னராட்சிகள்
பகுப்பு:மணிப்பூர்
பகுப்பு:முன்னாள் முடியாட்சிகள்
பகுப்பு:மணிப்பூரின் வரலாறு
காற்றின் மொழி (தொலைக்காட்சித் தொடர்)

**காற்றின் மொழி** என்பது விஜய் தொலைக்காட்சியில் அக்டோபர் 7, 2019 முதல் ஏப்ரல் 10, 2021 திங்கள் முதல் சனி வரை மாலை 6 மணிக்கு ஒளிபரப்பான தொலைக்காட்சி நாடகத் தொடர் ஆகும்.  இது மா தொலைக்காட்சியில் ஒளிபரப்பாகும் 'மௌனராகம்' என்ற தெலுங்கு மொழித் தொடரின் மறு ஆக்கம் ஆகும்.

இந்தத் தொடரில் சஞ்சீவ் மற்றும் 'பிரியங்கா' ஆகியோர் முதன்மைக் கதாபாத்திரத்தில் நடிக்க, 'ராம் குமார் தாஸ்' என்பவர் இயக்கியுள்ளார். இந்தத் தொடர் 10 ஏப்ரல் 2021 முதல் 331 அத்தியாயங்களுடன் நிறைவு பெற்றது.

## கதை சுருக்கம்
இந்த தொடரின் கதை அமெரிக்காவிலிருந்து வரும் சந்தோஷ், தனது சிறுவயது தோழியான கண்மணியை காண்கின்றான். ஆனால் அவனுக்கு தெரியாது அவள் வாய் பேசமுடியாத பெண் என்று. தான் பெண்ணாகப் பிறந்து விட்டதால் அலட்சியப் படுத்தும் அப்பாவை நினைத்து ஏங்கும் மகளான கண்மணியை எப்படி அப்பாவுடன் சேர்த்து வைத்து விட்டு, அவளையே கரம் பிடிக்க போகிறான் சந்தோஷ் என்பது தான் கதை.

## நடிகர்கள்
### முதன்மை கதாபாத்திரம்
* சஞ்சீவ் -  சந்தோஷ்
* பிரியங்கா - கண்மணி
* விக்ரம் சிவா - சிவா

## கண்மணி குடும்பத்தினர்
* மனோகரன் - சுப்பு
* அணில் ஸ்ரீகுமார் (2019-2020) → பாக்யா - ராஜேஸ்வரி சுப்பு
* சுனிதா - ஐஸ்வர்யா (கண்மணியின் சகோதரி)
* ஸ்ரீலேகா ராஜேந்திரன் - காந்திமதி (கண்மணியின் பாட்டி)
* லகேஷ் - ராஜா (கண்மணியின் சகோதரன்)
* சாய் கோபி - செல்வம் (கண்மணியின் மாமா)

### துணைக் கதாபாத்திரம்
* சாந்தினி பிரகாஷ் - தீபிகா 
* பிரியங்கா - பிரியா (சந்தோஷின் சகோதரி)
* ஸ்வப்ன தரேஷா - கல்யாணி

## நடிகர்களின் தேர்வு
இந்த தொடரில் ராஜா ராணி தொடரில் நடித்த சஞ்சீவ் கதாநாயகனாக நடிக்கின்றார் இவருக்கு ஜோடியாக தெலுங்கு மொழித் தொடரில் நடித்த பிரியங்கா என்பவர் இந்த தொடரின் மூலம் தமிழுக்கு அறிமுகமாகின்றார்.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
வெள்ளி பெர்குளோரேட்டு

**வெள்ளி பெர்குளோரேட்டு** (*Silver perchlorate*)  என்பது AgClO4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் திண்மமாக உள்ள இச்சேர்மம் ஒற்றை நீரேற்றாக உருவாகிறது. குறைவாக நீர் உறிஞ்சும் தன்மை கொண்டதாக உள்ளது. நேர்மின் அயனியைத் Ag+ தரக்கூடிய பயனுள்ள ஒரு மூலமாகக் கருதப்படுகிறது. சேர்மத்தில் பெர்குளோரேட்டு அயனி இருப்பது ஓர் அபாயமாகும். கரிம வேதியியலில் வெள்ளி பெர்குளோரேட்டு ஒரு வினையூக்கியாக பயன்படுத்தப்படுகிறது.

## உற்பத்தி

பெர்குளோரிக் அமிலத்தையும் வெள்ளி நைட்ரேட்டையும் சூடுபடுத்தி  வினைபுரியச் செய்வதால் வெள்ளி பெர்குளோரேட்டு உருவாகிறது. பேரியம் பெர்குளோரேட்டுடன் வெள்ளி சல்பேட்டு அல்லது பெர்குளோரிக் அமிலத்துடன் வெள்ளி ஆக்சைடு சேர்த்து வினைபுரியச் செய்தும் மாற்று வழியில் வெள்ளி பெர்புரோமேட்டை தயாரிக்கலாம். 

## கரைதிறன்

பென்சீன் (52.8 கிராம்/லி) மற்றும் தொலுயீன் (1010 கிராம்/எல்) போன்ற அரோமாட்டிக்  கரைப்பான்களில் இதன் கரைதிறன்   குறிப்பிடத்தக்கதாக முக்கியத்துவம் பெறுகிறது. இந்த கரைப்பான்களில் வெள்ளி நேர்மின் அயனி அரீன்களை பிணைக்கிறது. இது போன்ற கரைசல்களிலிருந்து பெறப்பட்ட படிகங்களைப் பற்றி விரிவான படிக ஆய்வுகள் நிரூபிக்கின்றன. இது 100 மில்லி தண்ணீரில் 500 கிராம் வரை அதிமாக கரைகிறது.

## தொடர்புடைய சேர்மங்கள்

வெள்ளி நைட்ரேட்டைப் போல வெள்ளி பெர்குளோரேட்டும் ஆலைடு ஈந்தணைவிகளை பெர்குளோரேட்டால் இடப்பெயர்ச்சி செய்கிறது. இது வலிமையற்ற அல்லது ஒருங்கிணைப்பில்லாத எதிர்மின் அயனியாகும். பெர்குளோரேட்டு உப்புகளின் வெடிப்புத்தன்மை குறித்த கவலைகள் காரணமாக வேதித் தொகுப்பு வினைகளில் வெள்ளி பெர்குளோரேட்டின் பயன்பாடு குறைந்துள்ளது. வெள்ளி டெட்ராபுளோரோபோரேட்டு மற்றும் தொடர்புடைய வெள்ளி டிரைபுளோரோமெத்தேன்சல்போனேட்டு மற்றும் வெள்ளி எக்சாபுளோரோபாசுபேட்டு போன்றவை  வேறு சில வெள்ளி வினையாக்கிகளாகும்.

## மேற்கோள்கள்

பகுப்பு:வெள்ளி சேர்மங்கள்
பகுப்பு:பெர்குளோரேட்டுகள்
பகுப்பு:ஆக்சிசனேற்றிகள்
பகுப்பு:ஈரமுறிஞ்சிகள்
அமோனியம் எக்சாபுளோரோபாசுபேட்டு

**அமோனியம் எக்சாபுளோரோபாசுபேட்டு** (*Ammonium hexafluorophosphate*)  என்பது NH4PF6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் நீரில் கரையக்கூடிய  திண்மமாக இச்சேர்மம் உள்ளது. அமோனியம் நேர்மின் அயனியும் எக்சாபுளோரோபாசுபேட்டு எதிர்மின் அயனியும் சேர்ந்து இச்சேர்மம் உருவாகிறது. வலிமை குறைந்த ஒருங்கிணைப்பு எதிர்மின் அயனியான எக்சாபுளோரோபாசுபேட்டு அயனியைத் தருகின்ற ஒரு மூலமாக அமோனியம் எக்சாபுளோரோபாசுபேட்டு பயன்படுத்தப்படுகிறது. தூய்மையான புளோரைடுடன் பாசுபரசு பெண்டாகுளோரைடைச் சேர்த்து வினையில் ஈடுபடச் செய்தால் அமோனியம் எக்சாபுளோரோபாசுபேட்டு உருவாகிறது. பாசுபோநைட்ரிலிக் குளோரைடிலிருந்தும் இதைப் பெறலாம் :
:PCl5  +  6 NH4F   →   NH4PF6  +  5 NH4Cl

:PNCl2  +  6 HF   →   NH4PF6  +  2 HCl.  

## மேற்கோள்கள்

பகுப்பு:அமோனியம் சேர்மங்கள்
பகுப்பு:எக்சாபுளோரோபாசுப்பேட்டுகள்
அலங்கார மரச் சிலந்தி

**அலங்கார மரச் சிலந்தி** (ornamental tree spider) என்றும் அழைக்கப்படும் ***போசிலோதெரியா மெட்டாலிகா*** (Poecilotheria metallica), என்பது ஒரு சிலந்தி வகையாகும். இது டரான்டுலா குழுவைச்சேர்ந்த பழைய உலக இனமாகும். இது *போய்சிலோதெரியா* இனத்தின் ஒரே நீல இனமாகும். இந்த இன சிலந்திகளின் இயற்கையான வாழ்விடமாக இந்தியாவின், ஆந்திரப் பிரதேசத்தின், இலையுதிர் காடுகள் உள்ளன. இது பன்னாட்டு இயற்கைப் பாதுகாப்புச் சங்கத்தால் மிக அருகிய இனம் என வகைப்படுத்தப்பட்டுள்ளது.

இந்த சிலந்நியானது பெரும்பாலும் பாறை இடுக்குகளிலும், பாறை அடியிலும் வாழக்கூடியது. இது முதலில் ஆந்திர மாநிலம், நந்தியாலு, கிட்டலூருக்கு இடைப்பட்ட காடுகளில் பூட்டி என்ற இடத்தில் 1899ஆம் ஆண்டு ரெஜி னால்டு தலைமையிலான குழுவினர் கண்டறிந்தனர். இந்தியாவில் இந்த சிலந்திவகையானது இந்த இடத்தில் மட்டும் உள்ளதாக கருதப்பட்டுவந்த நிலையில். தமிழ்நாட்டின், விழுப்புரம் மாவட்டம், செஞ்சி அருகே பாக்கம் காப்புக்காடு பகுதியில் இந்த அரியவகை சிலந்தியை உள்நாட்டு பல்லுயிர் பாதுகாப்பு அமைப்பு கண்டறிந்துள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:சிலந்திகள்
மல்லுப்பட்டி

**மல்லுப்பட்டி** (MALLUPATTI) என்பது இந்தியாவின்,  தமிழ்நாட்டின், தர்மபுரி மாவட்டம், காரிமங்கலம் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## மக்கள்வகைப்பாடு
பிக்கனஅள்ளி ஊராட்சிக்கு உட்பட்ட இந்த ஊரானது காரிமங்கலத்தில் இருந்து 18 கிலோமீட்டர் தொலைவிலும், மாவட்டத்தின் தலைநகரான தர்மபுரியில் இருந்து 35 கிலோமீட்டர் தொலைவிலும், மாநிலத் தலைநகரான சென்னையில் இருந்து 289 கிலோமீட்டர் தொலைவிலும் உள்ளது. 

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மண்ணடிப்பட்டி

**மண்ணடிப்பட்டி** (MANNADIPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
புதூர் புங்கனி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 250 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  41  வீடுகள் உள்ளன. கிராமத்தின் மொத்த மக்கள் தொகையானது 198 ஆகும். இதில் ஆண்கள் எண்ணிக்கை  100, பெண்களின் எண்ணிக்கை 98 என உள்ளது. மக்களின் கல்வியறிவு விகிதமானது  63.1 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ரத்தன் குமாரி

**ரத்தன் குமாரி தேவி** (Ratan Kumari Devi) ஒரு இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார்.  இவர்  மத்தியப் பிரதேசத்தின் சார்பாக மாநிலங்களவை மேல்சபையில் இந்திய தேசிய காங்கிரஸ் கட்சியைச் சேர்ந்த உறுப்பினராக பதவி வகித்தார்.

## குறிப்புகள்

பகுப்பு:1997 இறப்புகள்
பகுப்பு:1913 பிறப்புகள்
பகுப்பு:இந்தியப் பெண் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
ஜம்மு காஷ்மீர் பொதுப் பாதுகாப்புச் சட்டம் 1978

**ஜம்மு காஷ்மீர் பொதுப் பாதுகாப்புச் சட்டம் 1978** (**Jammu & Kashmir Public Safety Act 1978**) முன்னாள் ஜம்மு காஷ்மீர் மாநில முதலமைச்சர் சேக் அப்துல்லா ஆட்சியின் போது ஜம்மு காஷ்மீர் மாநிலப் பாதுகாப்பிற்கும் மற்றும் பொதுமக்கள் நலத்திற்கும் 1978-இல் இயற்றப்பட்ட தடுப்புக் காவல் சட்டமாகும்.  இச்சட்டத்தின் கீழ் ஜம்மு காஷ்மீர் மாநில முன்னாள் முதலமைச்சர்களான பரூக் அப்துல்லா, உமர் அப்துல்லா, மெகபூபா முப்தி மற்றும் பலர் 5 ஆகஸ்டு 2019 முதல் வீட்டுக் காவலில் வைக்கப்பட்டுள்ளனர். 

இச்சட்டம் அரசின் பாதுக்காக்கப்பட்ட பகுதிகள் மற்றும் தடைசெய்யப்பட்ட பகுதிகளில் பொதுமக்கள் மற்றும் வெளிநபர்கள் நுழைவதைத் தடுக்க வகை செய்கிறது. மேலும் பொது அமைதியைப் பாதிக்கும் நடவடிக்கைகளை தூண்டுவதை மேற்கொள்ளும் தனிநபர்கள் மற்றும் அமைப்புகளைத் தடைசெய்ய வகை செய்யப்பட்டுள்ளது.  இச்சட்டத்தின் பிரிவு 8-இன் கீழ்  சட்டம் ஒழுங்கைப் பராமரிக்க, அரசு மற்றும் பொதுமக்கள் நலன் கருதி ஒரு தனிநபரை எவ்வித விசாரணையின்றியும், முதல் தகவல் அறிக்கை பதிவு செய்யப்படாமலும் ஒராண்டு முதல் ஈராண்டு வரை  தடுப்புக் காவலில் வைக்க மாவட்ட நீதிபதி / மாவட்ட காவல்துறை அதிகாரிக்கு அதிகாரம் வழங்கப்பட்டுள்ளது. தடுப்புக் காவலில் வைக்கப்பட்ட நபர் குறித்து ஜம்மு காஷ்மீர் உயர்நீதிமன்றத்தின் ஆலோசனைக் குழுவிற்கு நான்கு வாரங்களுக்குள் தகவல் தெரிவிக்க வேண்டும். தடுப்புக் காவலில் வைக்கப்பட்டவருக்கு தனது தரப்பை எடுத்துக் கூற வழக்கறிஞரை வைத்துக் கொள்ள அனுமதியில்லை. இருப்பினும் உயர் நீதிமன்றத்தில்  ஆட்கொணர்வு மனு சமர்ப்பித்து தடுப்புக் காவலில் உள்ளவரை வெளிக்கொணர முடியும். மேலும் உயர் நீதிமன்றம் உரிய காரணங்கள் இன்றி ஒருவர் தடுப்புக் காவலில் வைக்கப்பட்டுள்ளார் என நினைத்தால், தடுப்புக் காவலில் வைக்கப்பட்டவரை விடுவிக்க ஆணையிடலாம். 

## மேற்கோள்கள்

## வெளி இணைப்புகள்
* Jammu and Kashmir Public Safety Act 1978 

பகுப்பு:இந்தியாவில் சட்டம்
பகுப்பு:ஜம்மு காஷ்மீர்
பகுப்பு:இந்திய அரசின் சட்டங்கள்
அசாம் மாகாணம்

**அசாம் மாகாணம்** (**Assam Province**) பிரித்தானிய இந்தியாவின் கிழக்கு வங்காளம் மற்றும் அசாம் மாகாணத்தை 1912-இல் பிரித்ததன் மூலம் அசாம் மாகாணம் நிறுவப்பட்டது. இம்மாகாணத்தில் தலைநகரம் சில்லாங் ஆகும். முதன்முதலில் 1874-இல் வங்காள மாகாணத்திலிருந்து, அசாம் பகுதிகளை,  பிரித்து வடகிழக்கு எல்லைப்புற முகமை பிரதேசம் நிறுவப்பட்டது.  பின்னர் 1905-இல் வங்காளப் பிரிவினையின் போது, இம்முகமையை கிழக்கு வங்காளம் மற்றும் அசாம் மாகாணத்துடன் இணைக்கப்பட்டது. பின்னர் 1912-இல் மீண்டும் அசாம் மாகாணம் நிறுவப்பட்டது.

## வரலாறு
1824 - 1826-இல் நடைபெற்ற முதலாம் ஆங்கிலேய-பர்மியப் போரின் முடிவில், பிரித்தானிய இந்தியப் படைகள், பர்மிய இராச்சியம் கைப்பற்றிருந்த வடகிழக்கு இந்தியப் பகுதிகளை கைப்பற்றி பிரித்தானிய இந்தியாவுடன் இணைத்தனர். 
1826 முதல் 1832 முடிய அசாம் பகுதிகள் வங்காள மாகாணத்துடன் இருந்தது. 
மேல் அசாம் பகுதிகளை சுதேசி சமஸ்தான மன்னர்கள் ஆண்டனர். ஆனால் கீழ் அசாம் பகுதிகளை பிரித்தானியர்கள் ஆண்டனர். 16 அக்டோபர் 1905-இல் அசாம் கிழக்கு வங்காளம் மற்றும் அசாம் மாகாணத்தின் கீழ் சென்றது. 1 ஏப்ரல் 1912-இல் மீண்டும் கிழக்கு மற்றும் மேற்கு வங்காளப் பகுதிகளை ஒன்றிணைத்து வங்காள மாகாணம் மீண்டும் நிறுவப்பட்டதைத் தொடர்ந்து, பிகார் மற்றும் ஒரிசா மாகாணம் மற்றும் அசாம் மாகாணம் நிறுவப்பட்டது. இரண்டாம் உலகப் போரின் போது, 1944-ஆம் ஆண்டு மார்ச்-சூலையில் பர்மாவைக் கைப்பற்றிய ஜப்பானியப் படைகள்  அசாம் மாகாணம் மற்றும் மணிப்பூர் இராச்சியத்தின் கிழக்குப் பகுதிகளைக் கைப்பற்றினர். இரண்டாம் உலகப் போரின் முடிவில் ஜப்பான் தோல்வியுற்றதைத் தொடர்ந்து, ஜப்பான் கைப்பற்றிய பிரித்தானிய இந்தியப் பகுதிகள் மீண்டும் அசாம் மாகாணத்துடன் இணைக்கப்பட்டது.   1947-இல் இந்தியப் பிரிவினைக்குப் பின்னர் அசாம் மாகாணம் இந்தியாவுடன் இணைக்கப்பட்டது. 1972-இல் அசாம் மாகாணத்தை ஏழு மாநிலங்களாகப் பிரித்தனர்.

## இதனையும் காண்க
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* வடகிழக்கு எல்லைப்புற முகமை
* ஏழு சகோதரி மாநிலங்கள்
* மணிப்பூர் இராச்சியம்
* திரிபுரா இராச்சியம்

## மேற்கோள்கள்

## வெளி இணைப்புகள்
*Integration of the North East: the State Formation Process

பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:அசாம் வரலாறு
பகுப்பு:நாகாலாந்து வரலாறு
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
பஹ்ராம் ஜங் மஸ்ஜித்

**பஹ்ராம் ஜங் பள்ளிவாசல்** (Bahram Jung Mosque) என்பது சென்னை நந்தனத்தில் அமைந்துள்ள ஒரு தொழுகைப் பள்ளிவாசல் ஆகும். இது 1789 மற்றும் 1795 க்கு இடையில் முகம்மது அப்துல்லா காதிர் நவாஸ் கான்பகதூர் பஹ்ராம் ஜங்கினால் கட்டப்பட்டதாகும், இவர் ஆற்காடு நவாப் முகமது அலி கான் வாலாஜாவின் அவையில் கவிஞராக இருந்தார்.

பஹ்ராம் ஜங் மற்றும் அவரது சகோதரர் ஹபீஸ் அகமத் கான் இருவரும், வாலஜாவின் மறைவிற்குப் பின் அவரை அடுத்த வந்து உம்தாத்துல் உம்ராவின் ஆட்சிக்காலத்தில் ஆற்காடு நவாப்பிற்காக பெரும் சொத்துக்களை இழந்தார். இறுதியில் இவர்களின் நிலங்கள் கிழக்கிந்திய கம்பெனியால் கைப்பற்றப்பட்டன.

## உசாத்துணைகள்
* 

பகுப்பு:தமிழ்நாட்டில் பள்ளிவாசல்கள்
பகுப்பு:சென்னை மாவட்டத்திலுள்ள பள்ளிவாசல்கள்
பகுப்பு:சென்னையின் பாரம்பரியக் கட்டடங்கள்
பகுப்பு:தமிழ்நாட்டின் வரலாற்றுச் சிறப்பு இடங்கள்